Antso Gartzeitz Gaztelakoa

Antso GartzeitzEuskaltzaindiaren izendegian Gartziaren patronimikoa berariaz bildu ez bada ere, izen batzuen azalpenean Gartzeitz aldaera ageri da. Dena den, ez da aldaera hau Erdi Aroko dokumentazioan aurkitu dena Garzeitz baizik. ( - 1017ko otsailaren 5a) Gaztelako hirugarren konde burujabea izan zen.

 Biografia 
Gartzia Errandoitz bere aitaren aurka matxinatu zen Almanzorren laguntzari esker. Hori zela eta, konderria bost urtez banatuta izan zen. Behin aita hilda, Almanzorren aurka egin zuen Gartzia III.a Santxitzekin eta Gartzia Gomezekin batera. Elkarrekin Cervera (1000) eta Calatañazorko guduan (balizkoa, 1002) izan ziren. Kordobako barneko gatazketan, Sulaiman al-Mustainen alde egin zuen. Egoera aprobetxatuz hainbat gotorleku lortu zituen Duero aldean (Osma, San Esteban de Gormaz, Clunia, Berlanga de Duero, Sepúlveda, Peñafiel).

 Ezkontza eta seme-alabak 
Urrakarekin ezkondu zen, agian bere lehengusinaren eta Gómez Díaz Saldañakoaren alaba. Sei seme-alaba izan zituzten:
 Munia Gaztelakoa, Antso III.a Gartzeitz Iruñeko erregearekin ezkondu zena.
 Fernando
 Tigridia, moja.
 Antsa, Berenger Erramun I.a Bartzelonakoarekin ezkondu zena
 Gartzia
 Urraka, Antso VI.a Gilen Gaskoniakoarekin ezkondu zena

 Erreferentziak 

 Kanpo estekak 

Kategoria:Gaztelako kondeak
Kategoria:Lara leinua